
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης πεντακοσίων τριάντα επτά (537) 
στρ. στη θέση «Μααράς» κοινότητας Κοκκινογείων Ν. Δράμας. . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου δήμου Θεσσαλονί¬ 


κης (Ν. Θεσσαλονίκης). 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Θεσσαλονίκης 
(Ν. Θεσσαλονίκης).. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2737 (1) 

Κήρυξη αναδασωτέας έκτασης πεντακοσίων τριάντα επτά (537) στρ. 
στη θέση «Μααράς» κοινότητας Κοκκινογείων Ν. Δράμας. 

Ο ΔΙΕΥΘΥΝΤΗΣ ΔΑΣΩΝ ΔΡΑΜΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την 9880/8.11.1991 πρόταση του Δασαρχείου Δράμας με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την 6886/162/25.5.90 απόφαση του Νομάρχη Δράμας «περί 
κατανομής αρμοδιοτήτων», αποφασίζουμε: 

Κηρύσσουμε αναδασωτέα με σκοπό την επαναδημιουργία με φυσική 
αναγέννηση της δασικής βλάστησης που καταστράφηκε από την πυρ- 
καϊά της 5.10.1991 και τη διατήρηση του χαρακτήρα της, τη δημόσια 
δασική έκταση εμβαδού πεντακοσίων τριάντα επτά (537) στρ. που βρί¬ 
σκεται στη θέση «Μααράς» κοινότητας Κοκκινογείων και προσδιορίζε¬ 
ται από τα στοιχεία ΑΒΓ ΔΕΖΗΘΙΑκαι έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το Ν. 998/79. 

Δράμα, 7 Ιανουάριου 1992 

Ο Διευθυντής Δασών 
ΝΙΚ. ΣΤΕΦΟΥΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου δήμου Θεσσαλονίκης 

(Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 

ανωτάτου ορίου συντελεστού δομήαεως κ.λπ.» (Α' 58). „ 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το 367/1987 Π. Δ/γμα (Α 163). 

4. Τις διατάξεις των άρθρων 2, 3 και 7 του Ν, 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57). 

5. Τις διατάξεις της παρ. 1 (εδ. ιδ’) του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). 

6. Την 7712/12.12.1990 πράξη συναίνεσης ενώπιον του συμβο¬ 
λαιογράφου Θεσσαλονίκης Μιχαήλ Πάλλα των Αναγνώστη Παρασκευ- 
όπουλου και Ιωάννας Παρασκευοπούλου, αποκλειστικών κυρίων του 
παρακάτω περιγραφομένου ακινήτου. 

7. Την 216/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 32526/26.7.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ρυμοτομουμένου 
με τα από 29.11.1931 Δ/γμα (Α' 405) και 9.2.1940 Δ/γμα (Α' 63) 
ακινήτου (βαρυνομένου), που βρίσκεται εντός του ρυμοτομικού σχεδίου 


δήμου Θεσσαλονίκης (Ν. Θεσσαλονίκης) και ειδικότερα επί της οδού 
Στουρνάρα 2, του οποίου την αποκλειστική κυριότητα έχουν οι: Ανα¬ 
γνώστης και Ιωάννα Παρασκευοπούλου, όπως το βαρυνόμενο ακίνητο 
φαίνεται με στοιχεία Α, Β, Γ, Δ, Ε, Ζ, Η, θ, I, Α στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 103332/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 278,00 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,6. 

δ. Δομήσιμες επιφάνειες που αντιστοιχούν σ’ αυτό: 278,00 τ.μ. X 
3,6 = 1000,80 τ.μ. 

ε. Μεταφερόμενες δομήσιμες επιφάνειες: 194,60 τ.μ. (278,00 τ.μ. 
X 70% = 194,60) από ισόγειο και 806,20 τ.μ. (1000,80 τ.μ. - 
194,60 τ.μ. = 806,20 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
άνομα των Αναγνώστη Παρασκευόπουλου και Ιωάννας Παρασκευοπού¬ 
λου για εμβαδόν 1000,80 τ.μ. (εκ των οποίων 194,60 τ.μ. από ισόγειο 
και 806,20 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΘΕΣΣΑΛΟΝΙΚΗ. 

(3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Θεσσαλονίκης (Ν. 

Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). 

6. Την 1037/1990 πράξη συναίνεσης, ενώπιον της συμβολαιογρά¬ 
φου Θεσσαλονίκης Αναστασίας θεοδωρίδου - Λαζαροπούλου, των Ιω¬ 
άννη Μπουτάρη και Αθηνάς Μιχαήλ, αποκλειστικών κυρίων του παρα¬ 
κάτω περιγραφομένου ακινήτου. 

7. Την 510/21.11.1990 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 28267/1.4.1991 απόφαση του Υπουργού Περιβάλλοντος, 
Χωροταξίας και Δημοσίων Έργων, για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας του υπαλλήλου Κωτσάκη, επιβεβαίωση 
των εμπλεκομένων στον υπολογισμό του μεταφερομένου συντελεστή δό¬ 
μησης στοιχείων του ακινήτου που βρίσκεται εντός του ρυμοτομικού 
σχεδίου Θεσσαλονίκης επί της οδού Περιστεριού αριθμ. 8 και στη συμ¬ 
βολή των οδών Ορβήλου και Βαΐου, με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Θεσσαλονί¬ 
κης και ειδικότερα επί της συμβολής των οδών Περιστεριού 8, Ορβήλου 


και Βαΐου, έχει χαρακτηρισθεί ως διατηρητέο με την 3713/ 
10.10.1987 απόφαση του Υπουργού Βόρειας Ελλάδας (Δ’ 1155) και 
του οποίου την αποκλειστική κυριότητα έχουν οι παραπάνω συναινού- 
ντες στη μεταφορά του συντελεστή δόμησης Ιωάννης Μπουτάρης και 
Αθηνά Μιχαήλ, όπως το βαρυνόμενο ακίνητο φαίνεται με στοιχεία Α Β 
Γ Δ Α στο σχετικό πρωτότυπο διάγραμμα σε κλίμακα 1:200, που θεω¬ 
ρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την 90283/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 191,50 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,8. 

δ. Δομήσιμες επιφάνειες που αντιστοιχούν σ’ αυτό: 191,50 τ.μ. X 
4,8 = 919,20 τ.μ. 

ε. Δομημένη επιφάνεια = 383,00 τ.μ. (εκ των 191,50 τ.μ. στο ισό¬ 
γειο και 191,50 τ.μ. στον όροφο). 

στ. Μεταφερόμενη δομήσιμη επιφάνεια: 919,20 τ.μ. - 383,00 τ.μ. 
= 536,20 τ.μ. (από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Ιωάννη Μπουτάρη και Αθηνάς Μιχαήλ για εμβαδόν 536,20 τ.μ. 
από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 




27&7Ι/Α ίΡΤΫΛΤΜβ /// 970 * ΜβΙ*ΛΜΙ*θν 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ττλαχ εια 














































